|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za gospodarstvo, komunalne djelatnosti i poljoprivredu**  |

KLASA: 320-02/19-01/4

 URBROJ: 2137/1-04/15-20-27

 Koprivnica, 05. ožujka 2020.

**ŽUPANIJA: KOPRIVNIČKO-KRIŽEVAČKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU KOPRIVNIČKI BREGI**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.- pročišćeni tekst i 19/17.,21/18. i 18/19), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 05. ožujka 2020. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Koprivnički Bregi**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Općine Koprivnički Bregi po raspolaganju poljoprivrednim zemljištem u vlasništvu Republike Hrvatske iz 2010. godine (temeljem Odluke o izmjenama i dopunama Programa raspolaganja poljoprivrednim zemljištem u vlasništvu države u Općini Koprivnički Bregi donijeto na 8. sjednici Općinskog vijeća održanoj 10. lipnja 2010.) iznosi: **354,7705 ha.**

 Od navedene ukupne površine je 47,3421 ha dano u dugogodišnji zakup, prodano je 19,3124 ha, za povrat imovine je dano 37,3175 ha. U zakup je 250,7985 ha. Od ukupno 23 sklopljena ugovora o zakupu, 12 ugovora o zakupu su bila sklopljena na 5 godina, a preostalih 11 ugovora su bila sklopljena na 20 godina po tadašnjim propisima. Nakon isteka ugovora o zakupu na 5 godina, sklopljeni su ugovori o privremenom korištenju do 5 godina. Kod 3 ugovora o zakupu je došlo do neplaćanja zakupnine te će se ove površine riješiti putem novog Programa raspolaganja.

1. Podaci o dosadašnjem raspolaganju

 **T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA****( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **zakup**  | **23** | **250,7985 ha** |
| **2** | **dugogodišnji zakup**  | **1** | **47,3421ha** |
| **3** | **koncesija** | **0** | **0 ha** |
| **4** | **privremeno korištenje** | **0** | **0 ha** |
| **5** | **prodaja neotplaćeno** | **0** | **0 ha** |
| **6** | **prodaja otplaćeno** | **3** | **19,3124 ha** |
| **7** | **povrat imovine** | **riješeno** | **37,3175 ha** |

Ovdje je potrebno navesti sve oblike raspolaganja po svim dosadašnjim zakonima na temelju prijašnjih Zakona.

1. Sumarni pregled površina poljoprivrednog zemljišta u vlasništvu države prema oblicima raspolaganja

Prema službeno dostavljenim podacima Državne geodetske uprave, Odjela za katastar nekretnina Koprivnica ukupna površina poljoprivrednog zemljišta u vlasništvu Republike Hrvatske na području Općine Koprivnički Bregi, iznosi **310,0285 ha**.

 **T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **7,2172 ha** | **-** |
| **površine određene za prodaju** **- jednokratno, maksimalno** **do 25%** | **0 ha** | **-** |
| **površine određene za zakup** | **302,8113 ha** | **-** |
| **površine određene za zakup za ribnjake** | **0** | **-** |
| **površine određene za zakup zajedničkih pašnjaka** | **0** | **-** |
| **površine određene za ostale namjene** **- jednokratno, maksimalno** **do 5%** | **0 ha** | **-** |

**MAKSIMALNA POVRŠINA ZA ZAKUP iznosi:25,00 ha**.

Tablica Prikaz raspolaganja po katastarskim česticama i oblicima raspolaganja je u prilogu u Excelu. **NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18,115/18 i 98/19)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 23. srpnja 2019. godine, nakon proteka zakonskog roka 11. lipnja 2018. Općina Koprivnički Bregi dana 05. rujna 2019. godine dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona. Te je 10. prosinca 2019. dostavljen ispravljen Prijedlog programa, a temeljem Upute o postupanju Ministarstva poljoprivrede od 25. studenog 2019., temeljem kojih je izrađen Program raspolaganja poljoprivrednim zemljištem u vlasništvu države za Općinu Koprivnički Bregi. Dana 19. prosinca 2019. zaprimili smo dopis Ministarstva poljoprivrede kojim se traži dopuna Programa, te je uz suradnju i na prijedlog Općine Koprivnički Bregi isti ispravljen i dopunjen, te se dostavlja ponovno na suglasnost Ministarstvu poljoprivrede. Dana 04.02.2020. zaprimili smo dopis Ministarstva poljoprivrede kojim je potrebno ispraviti Program raspolaganja, te je isto učinjeno uz suradnju s Općinom Koprivnički Bregi koja je dostavila ponovljeni Prijedlog Programa raspolaganja temeljem kojeg je sačinjen ovaj Program raspolaganja za Općinu Koprivnički Bregi.Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH („Narodne novine“ broj 27/18.). Raspolaganje poljoprivrednim zemljištem u vlasništvu države u smislu Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti. Glavni ciljevi koji se žele postići donošenjem Programa za područje Općine Koprivnički Bregi su:- efikasnije raspolaganje poljoprivrednim zemljištem,- okrupnjavanje zemljišta i stavljanje u funkciju zapuštenog poljoprivrednog zemljišta,- povećanje proizvodne funkcionalnosti poljoprivrednog zemljišta,- usklađenje stanja u katastru sa stanjem u zemljišnim knjigama.**Dosadašnje raspolaganje poljoprivrednim zemljištem na području Općine Koprivnički Bregi**Poljoprivrednim zemljištem u vlasništvu RH na području Općine Koprivnički Bregi raspolaže se temeljem slijedećih oblika raspolaganja:  Ukupna površina od 160,2652 ha ide u zakup na 25 godina. Tu su obuhvaćene katastarske čestice koje su bile na privremenom korištenju državnog poljoprivrednog zemljišta, nove nađene čestice, te nekoliko čestica kod kojih je došlo do otkazivanja sklopljenih Ugovora( radi smrti korisnika i radi neplaćanja zakupnine)Napominjemo da ostatak površine državnog poljoprivrednog zemljišta po važećim sklopljenim Ugovorima i dalje u zakupu na 20 godina, te dugogodišnjem zakupu od 50 godina (po tadašnjim važećim propisima).Prema službeno dostavljenim podacima Državne geodetske uprave, Odjela za katastar nekretnina Koprivnica ukupna površina poljoprivrednog zemljišta u vlasništvu Republike Hrvatske na području Općine Koprivnički Bregi, iznosi **310,0285 ha**.Na području Općine Koprivnički Bregi za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je 160,2652 ha. Maksimalna površina za zakup iznosi 25,0000 ha.Za prodaju i ostale namjene nisu određene površine poljoprivrednog zemljišta.Za povrat je Programom raspolaganja određeno 7,2172 ha, a sukladno Očitovanju Upravnog odjela za opću upravu i imovinska prava KLASA:943-01/20-01/9, URBROJ:2137/1-08/01-20-2 od 18. veljače 2020. godine. Na području Općine Koprivnički Bregi nisu predviđene parcele za zakup zajedničkih pašnjaka, te ne postoje površine predviđene za zakup ribnjaka.Prema očitovanju ureda državne uprave u Koprivničko-križevačkog županiji, a na temelju Odluke o izmjenama i dopunama Programa raspolaganja poljoprivrednim zemljištem u vlasništvu države u Općini Koprivnički Bregi donesenoj na 8. Sjednici Općinskog vijeća održanoj 10. lipnja 2010. za povrat imovine dano je 37,3175 ha.Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Koprivnički Bregi nalazi se u tablici u prilogu. Na kopiji katastarskog plana sa podlogom digitalne ortofoto karte Općine Koprivnički Bregi prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.Na području Općine Koprivnički Bregi ne postoji niti je predviđena izgradnja sustava javnog navodnjavanja. Sukladno očitovanju Hrvatskog centra za razminiranje Općina Koprivnički Bregi se ne nalazi u minski sumnjivom području (MSP-u). Prilozi :* Kopija katastarskog plana sa prikazom svih katastarskih čestica poljoprivrednog zemljišta u vlasništvu RH sa podlogom digitalne ortofoto karte Općine Koprivnički Bregi izrađen je prema službeno dostavljenim podacima Državne geodetske uprave,
* Zemljišnoknjižni izvadci, Posjedovni listovi,
* Uvjerenja Upravnog odjela za prostorno uređenje, gradnju, zaštitu okoliša i zaštitu prirode, da se prema važećem Prostornom planu uređenja Općina Koprivnički Bregi, predmetne kat. čestice nalaze izvan granica građevinskog područja,
* Očitovanje ureda državne uprave u Koprivničko-križevačkog županiji, o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve),
* Uvjerenja Hrvatskih šuma d.o.o., da predmetne kat. čestice nisu obuhvaćene šumskogospodarskom osnovom,
* Očitovanje Hrvatskih voda jesu li i koje predmetne čestice javno vodno dobro,
* Očitovanje Upravnog odjela za prostorno uređenje, gradnju, zaštitu prirode, jesu li predmetne čestice u obuhvatu postojećeg i/ili planiranog sustava javnog navodnjavanja,
* Očitovanje Hrvatskog centra razminiranje o katastarskim česticama i površinama poljoprivrednog zemljišta
* Očitovanje Općine Novigrad Podravski KLASA:320-01/19-01/006, URBROJ:2137/11-02-19-2 od 27. studenog 2019.
* Prijedlog Programa raspolaganja Općine Koprivnički Bregi KLASA:320-02/19-01/4, URBROJ:2137/1-04/15-20-15
* Popis svih čestica za koje je Općina Koprivnički Bregi tražila očitovanje Hrvatskih voda,
* Uvjerenje Upravnog odjela za prostorno uređenje,gradnju,zaštitu okoliša i zaštitu prirode KLASA:350-01/20-01/20, URBROJ:2137/1-05/01-20-2 od 07.veljače 2020,
* Očitovanje Upravnog odjela za opću upravu i imovinska prava KLASA:943-01/20-01/9, URBROJ:2137/1-08/01-20-2 od 18. veljače 2020.godine,
* Uvjerenje Upravnog odjela za opću upravu i imovinska prava KLASA:943-01/20-01/9, URBROJ:2137/1-08/01-20-3 od 19. veljače 2020.godine.
 |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Stupanjem na snagu ovog Programa raspolaganja poljoprivrednim zemljištem u vlasništvu Republike Hrvatske za Općinu Koprivnički Bregi KLASA:320-02/19-01/4, URBROJ:2137/1-04/15-20-27 od 05. ožujka 2020. godine prestaje važiti Program raspolaganja poljoprivrednim zemljištem u vlasništvu Republike Hrvatske za Općinu Koprivnički Bregi KLASA:320-02/19-01/4, URBROJ:2137/1-04/15-20-16 od 16. siječnja 2020. godine.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU KOPRIVNIČKO-KRIŽEVAČKE ŽUPANIJE

**PROČELNIK: Marijan Štimac, dipl.oec.**